Publication: Magyar Közlöny
Issue: MK-2011-72 (Year: 2011, Number: 72)
Era: contemporary
Section: A földgázellátásról szóló 2008. évi XL. törvény rendelkezéseinek végrehajtásáról szóló 19/2009. (I. 30.) Korm. rendelet
Paragraph Index: 242

(6) A rendszerüzemeltetõ kereskedõváltás esetén köteles térítésmentesen gondoskodni a fogyasztásmérõ leolvasásáról, távleolvasható mérõvel rendelkezõ felhasználók esetén a földgáz-kereskedelmi szerzõdés megszûnésének idõpontjában, egyéb felhasználó esetén a földgáz-kereskedelmi szerzõdés megszûnésétõl számított legkésõbb 7. napig. A rendszerüzemeltetõ az elszámoláshoz szükséges adatokat a leolvasást követõ 3 napon belül a korábbi és az új földgázkereskedõvel is közli, amely alapján a korábbi földgázkereskedõ köteles végszámlát kibocsátani a földgáz-kereskedelmi szerzõdés megszûnésétõl számított 20 napon belül. A rendszerüzemeltetõ a nem távleolvasható mérõvel rendelkezõ felhasználó esetén a záró mérõállást a leolvasás alapján arányosítással határozza meg. A korábbi földgázkereskedõ által kiállított végszámlán szereplõ záró mérõállás az új földgázkereskedõ által kiállított elsõ számla kezdõ mérõállásával azonos. 26/B. § (1) A GET 31/C. § (5) bekezdése szerinti pénzügyi biztosíték összege a felhasználó elõzõ évi adatai alapján kiszámított egyhavi átlagfogyasztásának a szerzõdés megkötésekor érvényes, a földgázkereskedõ által alkalmazott áron számított ellenértéke. Az adatokat a rendszerüzemeltetõ a felhasználó hozzájárulásával köteles a földgázkereskedõnek átadni.

Source: https://magyarkozlony.hu/hivatalos-lapok/aedaea8c15811bc8de1655e3d66de421792eb24d/dokumentumok/16391d48fd9e39df1a7dfb6f233f20785b9cd2ce/letoltes